CELEX: C2007/235/21
Language: mt
Date: 2007-10-06 00:00:00
Title: Kawża T-100/06: Rikors ippreżentat fis- 26 ta' Lulju 2007 — Rajani (Dear!Net Online) vs L-UASI — Artoz-Papier (ATOZ)

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/12
            
         Rikors ippreżentat fis-26 ta' Lulju 2007 — Rajani (Dear!Net Online) vs L-UASI — Artoz-Papier (ATOZ)
   (Kawża T-100/06)
   (2007/C 235/21)
   Lingwa tar-rikors: L-Ingliż
   Partijiet
   
      Rikorrent: Deepak Rajani (Berlin, il-Ġermanja) (rappreżentant: A. Dustmann, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti l-oħra quddiem il-Bord ta' l-Appell: Artoz-Papier AG (Lenzburg, l-Iżvizzera)
   Talbiet tar-rikorrent
   
               —
            
            
               l-annullament tad-Deċiżjoni tat-Tieni Bord ta' l-Appell ta' l-Uffiċċju għall-Armonizzazzjoni fis-Suq Intern (Trade marks u Disinni) tal-11 ta' Jannar 2006 (kawża R 1126/2004-2)
            
         
               —
            
            
               tordna lill-konvenut ibati l-ispejjeż.
            
         Motivi u argumenti prinċipali
   
      Applikant għat-trade mark Komunitarja: Deepak Rajani
   
      Trade mark Komunitarja kkonċernata: It-trade mark Komunitarja verbali “ATOZ” għas-servizzi fil-klassijiet 35 u 41 — applikazzjoni Nru 1 319 961
   
      Proprjetarju tat-trade mark jew tas-sinjal invokat in sostenn ta'l-oppożizzjoni: Artoz-Papier AG
   
      Trade mark jew sinjal invokat in sostenn ta'l-oppożizzjoni: It-trade mark verbali internazzjonali u nazzjonali “ARTOZ” għas-servizzi fil-klassijiet 35 u 41
   
      Deċiżjoni tad-Diviżjoni ta' l-Oppożizzjoni: tilqa' l-oppożizzjoni kollha kemm hi
   
      Deċiżjoni tal-Bord ta' l-Appell: tiċħad l-appell
   
      Motivi invokati: Ir-rikorrent jallega li d-deċiżjoni kkontestata ngħatat bi ksur ta' l-Artikolu 43(2) u (3) tar-Regolament Nru 40/94 dwar it-Trade mark Komunitarja safejn adottat interpretazzjoni żbaljata tad-data ta' reġistrazzjoni tat-trade mark. Skond ir-rikorrent, interpretazzjoni ultra vires bħal din tal-liġijiet Komunitarji, nazzjonali u internazzjonali hija ekwivalenti għal abbuż ta' poter. Barra minn hekk, ir-rikorrent isostni li d-deċiżjoni tal-Bord tal-Appell tikser l-Artikolu 8(1)(b) tar-Regolament Nru 40/94. Fl-aħħar nett, ir-rikorrent isostni li kemm id-Diviżjoni ta' l-Oppożizzjoni kif ukoll il-Bord ta' l-Appell kisru sostanzjalment is-salvagwardji proċedurali ta' l-Artikoli 73 u 79 tar-Regolament Nru 40/94 minħabba nuqqas allegat ta' motivazzjoni u ksur tad-dritt li jinstemgħu il-partijiet.